20. ΑΝΑΓΚ. ΝΟΜΟΣ υπ’ αριθ. 1862 της 23/26 Ιουν. 1951 Περί παρατάσεως της αναστολής της ισχύος διατάξεών τινων του Α.Ν. 2803/1941 «περί Στρατιωτικού Ποινικού Κώδικος». Άρθρον μόνον 1.Παρατείνεται μόνον όσον αφορά τον Στρατόν Ξηράς, μέχρι τέλους Ιουνίου 1952, η δια του άρθρου 1 του Α.Ν. 787/1945 του Νόμου 513/1947 του Α.Ν. 972/1949 και των εις εκτέλεσιν αυτών εκδοθέντων Β. Διαταγμάτων, διαταχθείσα αναστολή της ισχύος των διατάξεων του πέμπτου, έκτου, εβδόμου, ογδόου και ενάτου τμημάτων του δευτέρου βιβλίου του Α.Ν. 2803/1941 «Περί Στρατιωτικού Ποινικού Κώδικος» ως ετροποποιήθησαν και συνεπληρώθησαν μεταγενεστέρως. 2.Δια Βασ. Διαταγμάτων προκαλουμένων υπό του Υπουργού Εθνικής Αμύνης δύναται να παραταθή επί διετίαν εισέτι από του τέλους Ιουνίου 1952, η αναστολή της ισχύος των εν τη προηγουμένη παραγράφω αναφερομένων διατάξεων. 3.Κατά τη διάρκειαν της αναστολής της ισχύος των άνω διατάξεων θέλουσιν ισχύει αι δικονομικαί διατάξεις του νόμου ΦΒ΄ 1860 «Περί της Στρατιωτικής Ποινικής Νομοθεσίας» ως αύται ετροποποιήθησαν και συνεπληρώθησαν μεταγενεστέρως. 4.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν. 